આજે સોમવારે ઈન્ડેક્સ હેવીવેઈટ ઓએનજીસી, એચયુએલ, રીલાયન્સ ઈન્ડસ્ટ્રીઝ, એસબીઆઈ, આઈટીસી, ઈન્ફોસીસ અને મારૂતિમાં ભારે લેવાલીથી તેજી થઈ હતી, અને જેને પગલે સેન્સેક્સ અને નિફટી ઝડપી ઉછળ્યા હતા. મીડકેપ અને સ્મોલકેપ શેરોમાં પણ ઈન્વેસ્ટમેન્ટરૂપી નવી લેવાલી આવી હતી. આંતરરાષ્ટ્રીય બજારમાં ક્રૂડના ભાવ ઝડપી ઊંચકાઈને આવ્યા હતા, પણ તેની શેરબજારના સેન્ટિમેન્ટ પર કોઈ અસર જોવા મળી ન હતી. બીજી તરફ જીએસટી કલેક્શન વધીને આવ્યું છે, જેની ઈકોનોમી પર સારી અસર પડશે, તેવી ધારણાએ બ્લુચિપ શેરોમાં નવી લેવાલી હતી.